Яшчэ некалькі гадоў таму Ірына і Уладзімір Жуковічы нават не паверылі б, каб ім сказалі, што яны будуць займацца турбізнэсам. Але жыццё настолькі непрадказальнае… — Увогуле мы жылі ў бацькоўскай кватэры, калі вырашылі пабудаваць сабе дом, — расказвае Ірына Міхайлаўна. — Мая бабуля Марыя Трафімаўна, з якой у нас былі вельмі цёплыя адносіны (на жаль, яе ўжо не стала), жыла ў Малых Якавічах і заўсёды марыла, каб я была побач. Таму вырашылі на яе вялікім прысядзібным участку ў 40 сотак асталявацца і самі.